text: El pessebre és un món: Enllaços a del.icio.us
  Aprofitant els avantatges que ofereix la xarxa acabem de donar d'alta un perfil de El Bou i la Mula a la xarxa social del.icio.us, que és un espai per compartir enllaços favorits. Mica en mica anirem omplint de contingut el nostre espai.
  La diferència entre tenir una llista d'enllaços al propi web o tenir la llista d'enllaços allotjada al delicious és que en aquest segon cas comparteixes les teves preferències, recerques i troballes amb tot el món, poden generar interaccions i contactes. Delicious és un excel·lent gestor d'enllaços online. Hi pots accedir des de qualsevol ordinador, els pots classificar per etiquetes i per tant, agrupar posteriorment. Pots veure si l'enllaç que has agregat també el tenen altres persones, i per tant pots descobrir a través d'elles altres enllaços que poden ser del teu interès... en fi, una eina molt interessant.
  La presència del pessebrisme i de les nostres entitats a la xarxa d'Internet ha d'aprofitar-se d'aquests recursos fàcils i gratuïts.